-<£) 25 
General Scott hajó utasokkal igen meg lévén terhelve, a megmene- 
külteket a partra szállitá, és pedig a túlsóra, nem arra, melyet én úszva 
elértem. Tehát én vizes ruháimban csak egyedül voltam az ös erdőben 
lappangó alligátorok társaságában. Körülbelül délután egy óra lehetett 
csak, miért is hittem, hogy elég jókor Natchezbe sétálhatok, ha elébb 
ruháimat megszáritom. Ezt mégis tettem, mig a legtermészetesb pongyo¬ 
lában a parton fel- s alá sétálék. Végre 3 óra felé felvettem ruháimat, s 
a folyó bal partja mentében útnak indultam. A túlsó parton levő utitár- 
saim is felfelé menni látszának. 
Bár N a t c h e z csak 5 mértföldnyire volt tőlem , mégis sétámban 
eltévedtem, mert a folyamot követve sehol még csak gyalog utat sem ta¬ 
láltam s nemsokára egy tekintélyes és mély patakra bukkantam, mely 
előttem a Missziszippibe ömlött 5 az Ur Isten hídról még itt nem gondos¬ 
kodván, tehát lek ellett vetkeznem, és átúsznom. 
E jelenet azonban csakhamar ismételteték , már most oly fáradt 
voltam, mint valami vadászeb; és mivel már setét is volt, felmásztam 
egy fára, és ott töltém az egész éjszakát, nem szükség megjegyeznem, mi 
mulatságosan. A szúnyogok ezrei annyira eltorzítottak, hogy alig volt 
emberi alakom, midőn másnap reggel Natchezbe mentem. 
Két bajtársam már itt volt, t. i. két mexieói, kik tőlem észrevét¬ 
lenül szintén partra úsztak, de valamivel alább, mint én. Nekik nem kel¬ 
lett a kis patakokon átkelniük , miért is már a szerencsétlenség estvéjén 
Natchezbe érkeztek. 
A város lakosai igen emberszeretők, számunkra minden szükséges 
ruhát megszereztek és gazdagon elláttak mindennel, mit szükségeltünk. 
Itt vettem észre, hogy tetemes sérveket szenvedtem; karjaimon és háta¬ 
mon vérnyomok mutatkoztak. 
Jelenleg azonban tökéletesen helyre álltam, és mivel az esemény¬ 
nek legalább reám nézve szerencsés kimenetele volt, rendkívül örülök, 
hogy abban én is részesültem. 
Még minden hírlap telve van kalandunk leírásával. A tulparti uta¬ 
sok, mint azt a hírlapból megtudtam, még azon délután egy gyarmatnál 
érkeztek meg, és rendeltetésűkhez képest egymásután elszéledtek. 
Natchezben egy szeretetre méltó amerikaival ismerkedtem meg, ki 
engem lebeszélt arrul, hogy Sz. Louisba menjek, és mindent megígért, 
mit óhajtottam. Ő tanácsnok az egyesült államok kongresszusában, kö¬ 
vet volt Portugalliában, és állama legtekintélyesebb férfiainak egyike. 
Fontos okainak engedtem : könnyű Katát tánezba fonni, mikor magának 
íb kedve van reá. 
